open-index/open-wikipedia-markdown huggingface dataset:
המכון הפולני בישראל

**המכון הפולני בישראל** (בפולנית **Instytut Polski w Izraelu**) הוא סניף המכון הפולני  הפועל לקידום התרבות הפולנית בארץ. המכון שוכן בבית פסגות בשדרות רוטשילד 3 בתל אביב.
250px|ממוזער|המכון הפולני בישראל
המכון הפולני בישראל נוסד בחודש יוני 2000, והיה לסניף המכון הפולני הראשון שקם מחוץ לאירופה. הוא שכן בבית אסיה ובחודש ספטמבר 2012 עבר למשכנו הנוכחי בשדרות רוטשילד. מטרתו של המכון היא להפיץ את תרבות פולין בארץ, ולקדם את יחסי התרבות, המדע והאמנות בין שתי המדינות. אגב כך מבקש המכון להתגבר על דעות קדומות ולהילחם בסטריאוטיפים הדדיים בשתי המדינות. המכון מקיים פעילויות ואירועים שונים המכוונים בראש וראשונה עבור ילידי הארץ, ובין היתר קורסים ללימוד השפה הפולנית, השתלמויות מורים ומדריכים המלווים את מסעות בני הנוער לפולין, כנסים, סמינרים וסיורים מקצועיים בפולין, קורסים והשתלמויות אודות תולדות פולין ותרבותה, יחסי פולנים ויהודים, תולדות יהדות פולין ועוד. בספריית המכון כ-6,000 כותרים, רובם המכריע בפולנית, ומיעוטם כולל ספרות פולנית מתורגמת לעברית ולאנגלית. 

עם המיזמים הבולטים שארגן המכון נמנים "שנת פולין בישראל" בשנים 2008–2009 ושבוע האוכל הפולני שהתקיים בחודש נובמבר 2013 ואשר במסגרתו התקיימו מעל 40 אירועים בתל אביב, ירושלים וחיפה.

המכון תומך בהוצאת ספרים של סופרים ישראלים בהקשר לפולין (למשל ספר ילדים "היה שם ארמון" על השואה בפולין).

## קישורים חיצוניים

* 
* שבוע האוכל הפולני
* 

קטגוריה:יחסי ישראל–פולין
קטגוריה:ישראל: ארגוני תרבות
קטגוריה:פולין: תרבות
קטגוריה:תל אביב-יפו: תרבות
קטגוריה:לב העיר
קטגוריה:שדרות רוטשילד
גלגל (אופניים)

שמאל|ממוזער|250px|גלגל אופניים
ממוזער|250px|גלגל של אופניים

באופניים שני גלגלים בעלי רדיוס זהה. קוטר הגלגל הנהוג באופני מבוגרים הוא "26, 27.5 או "29. נשים רוכבות לפעמים עם גלגלים של "24. "20, או פחות, משמש נוער וילדים. הגלגל האחורי מונע בעזרת תמסורת, במרבית המקרים גלגלי שיניים ושרשרת, אשר הרוכב מסובב בכוח הרגליים, בעזרת דוושות. הגלגל הקדמי מונע בגלל הדחף שיוצר הגלגל האחורי. על הגלגל מורכב צמיג, אשר ייתכן שיהיה עם, או בלי, אבוב (פנימית).

## חיבור הגלגל לאופניים
הגלגל מתחבר לשלדת האופניים. בפועל, ציר הגלגל ארוך מספיק, ובולט מהגלגל. והוא המחובר לשלדה. בעבר היה נהוג שהציר מחובר לשלדה עם אומים. בישראל הקוטר הנפוץ, ולכן גם האום הדרוש, הוא בגודל 15 מ"מ. כיום צורת חיבור כזו נמצאת בעיקר באופניים זולים. באופניים יקרות יותר נפוץ מנגנון של שחרור מהיר. בחיבור כזה יש ידית קטנה המאפשרת לשחרר, ולהדק, את הגלגל לשלדה (בתמונה). מנגנון כזה מאפשר לפרק את הגלגל ללא מפתח או כלי עבודה אחרים. לכן הוא נוח לתיקונים, אך גם מקל על גנבה.

## היסטוריה
הגלגל בצורתו כיום נוצר רק בסוף המאה ה-19. לפני כן הגלגל הקדמי היה בעל רדיוס גדול יותר מהאחורי. כאשר במהלך ההתפתחות של האופניים הפרשי הרדיוסים בין הקדמי לאחורי הלכו ופחתו. הבדל נוסף בין גלגל מודרני לעתיק הוא שהגלגלים הראשונים דמו מאוד לגלגלים של עגלות. לא היה להם צמיג, או חומר רך אחר בהיקף. בנוסף לכך, החישורים שלהם היו מאונכים לציר הגלגל. בגלגל מודרני החישורים משיקים לציר.

## קישורים חיצוניים

* מדוע השפיצים ניצבים למרכז הגלגל בעגלה אך לא באופניים?, מכון דוידסון לחינוך מדעי, מכון ויצמן למדע
קטגוריה:ערכים שבהם תבנית בריטניקה אינה מתאימה
קטגוריה:חלקי אופניים
קטגוריה:גלגלים
סבטלנה זאחרובה

ממוזער|250px|סבטלנה זאחרובה ואנדרי מקוריאב ב-2006
**סבטלנה זאחרובה** (ברוסית: **Светлана Захарова**; נולדה ב-10 ביוני 1979) היא פרימה בלרינה בבלט של תיאטרון הבולשוי ברוסיה, ובבלט של תיאטרון לה סקאלה באיטליה.

## ביוגרפיה
זאחרובה נולדה בעיר לוצק, אוקראינה, ברית המועצות, ב-10 ביוני 1979. בגיל שש, סבטלנה נלקחה על ידי אימה ללמוד ריקודי עם בסטודיו מקומי. בגיל עשר, סבטלנה נבחנה והתקבלה לבית הספר לכוראוגרפיה של קייב, אוקראינה. ארבעה חודשים בלבד לאחר מכן, אביה הוצב מטעם הצבא במזרח גרמניה, דבר שאילץ את סבטלנה להפסיק את לימודיה. חצי שנה לאחר מכן, המשפחה חזרה לאוקראינה, וסבטלנה נבחנה שנית והתקבלה לבית הספר. היא צורפה מיד לשנה השנייה, תחת המורה Valeria Sulegina. לאחר שש שנים בבית הספר סבטלנה התחרתה בתחרות בינלאומית לרקדנים צעירים. בעקבות התחרות התאפשר לה לעבור לבית הספר היוקרתי לבלט - אקדמית ואגאנובה לבלט רוסי.

בשנת 1996, כשהייתה בת 17, השלימה סבטלנה את לימודיה בואגאנובה והצטרפה ישירות כרקדנית בבלט של תיאטרון המארינסקי. שנה לאחר מכן ב-1997 כשהייתה בת 18 בלבד, היא ביצעה את הופעות הבכורה הראשונות שלה כרקדנית ראשית (פרימה בלרינה) בבלט של תיאטרון מריאינסקי.
סבטלנה התברגה במהרה כאחת הבלרינות המוכשרות והמפורסמות ביותר, ובשנת 2003-2004 קיבלה הצעה לעבור להיות רקדנית ראשית של בלט בולשוי. על פי שמועות המעבר נבע גם כתוצאה מחוסר שביעות רצון בבלט של תיאטרון מריאינסקי.

כיום, סבטלנה מבצעת סיבובי הופעות ומתארחת בלהקות הבלט הגדולות בעולם. היא נחשבת כאחת הבלרינות הגדולות של הדור, בעיקר בזכות השליטה המוחלטת והמומחיות שלה בטכניקות הבלט, עבודת הרגליים המדהימה שלה, הגמישות יוצאת הדופן שלה, המוזיקליות והריקוד מהנשמה. יחד עם זאת, לא כל המבקרים מוצאים את היכולות יוצאות הדופן שלה מתאימות לנורמות של הבלט הקלאסי.

באיטליה רקדה סבטלנה בבלט של תיאטרון לה-סקאלה עם הרקדן הראשי רוברטו בולה בבלטים כמו אגם הברבורים, ז'יזל, הביידרה, היפהפייה הנרדמת ועוד.

סבטלנה זכתה בתחרות הריקוד "Prix Benois de la Danse" בשנת 2005 ובפרס הפדרציה הרוסית ב-2006.

סבטלנה נשואה לכנר הרוסי ודים רפין. לזוג בת אחת בשם אנה, שנולדה ב-17 בפברואר 2011. זאחרובה נעדרה בסיבוב ההופעות של הבולשוי בלונדון בקיץ 2010 כתוצאה מפציעה בירך, כך מסרו הגורמים הרשמיים. בפועל היא הייתה בהריון בזמן הזה. זאחרובה חזרה לקריירת הריקוד לאחר הלידה, וכיום מופיעה ברחבי העולם.

## קישורים חיצוניים

* 
* תמונות
* בלט הבולשוי
**אתר הבולשוי (ביוגרפיה, רפרטואר ולוח הזמנים של ההופעות הבאות שלה).
* כתבה על הופעה של זאחרובה מיוני 2009

## הערות שוליים

קטגוריה:רקדניות בלט
קטגוריה:רקדניות רוסיות
קטגוריה:פרימה בלרינות
קטגוריה:חברי הדומה הממלכתית
קטגוריה:רוסיות שנולדו ב-1979
קטגוריה:רוסים שנולדו ב-1979
ז'אן-ז'אק גולדמן

**ז'אן-ז'אק גולדמן** (בצרפתית: **Jean-Jacques Goldman**; נולד ב-11 באוקטובר 1951, פריז, צרפת) הוא זמר ופזמונאי יהודי צרפתי, זוכה פרס גראמי. גולדמן נחשב לאחד מגדולי הזמרים בצרפת ומ-2003, לנודע בסוגת הפופ רוק הצרפתי לאחר ג'וני האלידיי.

## קורות חיים
גולדמן נולד בפריז לאלטר גולדמן שהיה חבר לגיון הכבוד, יהודי שהיגר לצרפת מפולין לאחר מלחמת העולם הראשונה ובמהלך מלחמת העולם השנייה לחם בשורות הרזיסטאנס (תנועת ההתנגדות הצרפתית). בילדותו למד מוזיקה קלאסית ונגינה בחליל ופסנתר ובהמשך עבר לנגן בסוגת הרוק המתקדם. ב-1975 היה חבר בלהקת הרוק המתקדם "Taï Phong" אשר הוציאה לאור שלושה אלבומים.

ב-1981 חתם בחברת אפיק רקורדס ובמסגרתה הוציא לאור חמישה אלבומים. שירו המפורסם "Comme toi" אודות חייה של ילדה קטנה בזמן השואה זכה באלבום זהב לאחר שמכר יותר מ-500,000 עותקים.

ב-1986 זכה בתואר האמן הבולט בצרפת וב-1997 זכה בפרס גראמי לאלבום הטוב ביותר, על האלבום "Falling into You" של הזמרת סלין דיון, בו השתתף ככותב ומפיק.

ב-1990 היה גולדמן חלק משלישיית "פרדריק גולדמן ג'ונס" "Fredericks Goldman Jones" ואיתם ביצע מספר להיטים. גולדמן כתב, הלחין והפיק להיטים לאמנים רבים ובכלל זה את הלהיט "Aicha" של הזמר האלג'יראי ח'אלד. ב-1995 הפיק את "D'eux" של סלין דיון אשר מכר למעלה מעשרה מיליון עותקים, הפך לאלבום הנמכר ביותר בצרפת בכל הזמנים, והנמכר ביותר בעולם בשפה הצרפתית.

## קישורים חיצוניים

* 

## הערות שוליים

קטגוריה:מוזיקאים יהודים צרפתים
קטגוריה:פזמונאים יהודים
קטגוריה:זמרי פופ יהודים
קטגוריה:זמרי פופ צרפתים
קטגוריה:זמרים-יוצרים יהודים
קטגוריה:זמרים-יוצרים צרפתים
קטגוריה:יהודים זוכי פרס גראמי
קטגוריה:מלחינים צרפתים במאה ה-20
קטגוריה:מלחינים יהודים צרפתים
קטגוריה:צרפתים שנולדו ב-1951
סן קריסטובל (גלאפגוס)

**סן קריסטובל** (בספרדית: **San Cristóbal**, באנגלית: **Chatham Island**) הוא המזרחי ביותר מבין איי גלאפגוס ואחד העתיקים ביותר מבין האיים מבחינה גאולוגית. השם הספרדי הרשמי של האי ניתן לו על שם כריסטופורוס הקדוש שנחשב למגן הימאים. שמו האנגלי של האי ניתן לו על שמו של ויליאם פיט האב הרוזן מצ'טהאם. שטחו של האי הוא 558 קמ"ר והנקודה הגבוהה ביותר בו היא בגובה של 730 מטרים מעל פני הים. בירת איי גלאפגוס, פוארטו בקריסו מורנו, נמצאת על קצהו הדרום-מערבי של האי. באי פועל נמל תעופה.

אוכלוסיית בעלי החיים של האי כוללת: פרגטות, אריות ים גלאפגוס, סולות כחולות-רגל, סולות אדומות-רגל, ציפורים טרופיות, איגואנות ימיות, דולפינים ושחף זנב-סנונית. במי הים הסמוכים לאי שוחים כרישים, בטאים ולובסטרים.

אגם המים המתוקים הגדול ביותר באיי גלאפגוס, "לגונה אל חונקו" (Laguna El Junco) ממוקם בלוע ברמות של סן קריסטובל בחלקו הדרומי של האי. האגם משמש כבית גידול לאוכלוסייה גדולה של עופות. הגישה לאגם קשה ומצריכה הליכה רגלית. בקרבת מקום נמצאת תחנת מקלט ורבייה לצבי גלאפגוס.

אתרי התיירות באי שליד פוארטו בקריסו מורנו כוללים את מושבת קינון לפרגטות ופסל של צ'ארלס דרווין הניצב באתר המקורי בו הוא נחת באיי גלאפגוס במסגרת מסעו באה"מ ביגל ב-16 בספטמבר 1835. במרחק קצר מהעיירה נמצאת מושבה של אריות ים גלאפגוס.

## קישורים חיצוניים

* Chatham Island, www.planetware.com
* 

## הערות שוליים

קטגוריה:איים באוקיינוס השקט
קטגוריה:איי גלאפגוס
קטגוריה:אגמי לוע
קטגוריה:מקומות ששימשו כמושבת עונשין
איסבלה (גלאפגוס)

**איסבלה** (בספרדית: **Isabela**) הוא האי הגדול ביותר באיי גלאפגוס. שטחו של האי הוא 4,640 קמ"ר, אורכו 100 ק"מ והוא גדול פי ארבעה לערך משטחו של סנטה קרוס, האי השני בגודלו בקבוצת האיים. האי נקרא על שמה של איזבלה הראשונה, מלכת קסטיליה. בעבר נקרא האי בשם האנגלי אלבאמרל (Albemarle) על שמו של ג'ורג' מונק (George Monck) הדוכס מאלבאמרל. היישוב השלישי בגודלו בקבוצת האיים, פוארטו ויימיל (Puerto Villamil), שוכן בקצהו הדרום-מזרחי של האי. קו המשווה חוצה את האי.

## גאולוגיה
כאחד מהאיים הצעירים ביותר מבחינה גאולוגית באיי גלאפגוס, איסבלה שוכן באזור המערבי של קבוצת האיים ליד הנקודה החמה של גלאפגוס. לפני כמיליון שנה לערך האי נוצר כתוצאה מהתמזגות של שישה הרי געש מטיפוס חרוט מגן: אלסדו (Alcedo), סרו אסול (Cerro Azul), דרווין (Darwin), אקוודור (Ecuador), סיירה נגרה (Sierra Negra) וולף (Wolf). כולם פרט לאקוודור עדיין פעילים ובכך הופך האי איסבלה לאחד המקומות הפעילים ביותר בעולם מבחינה געשית. פסגת הר וולף היא הנקודה הגבוהה ביותר באי בגובה של 1,707 מטרים מעל פני הים ויחד עם הר אקוודור הוא אחד משני ההרים שנמצאים בדיוק על קו המשווה. האי ידוע בעיקר בשל התופעות הגאולוגיות שבו שממחישות את האירועים שיצרו את קבוצת האיים. בין השאר מדובר על ההתרוממויות במפרץ אורווינה (Urvina) ובתעלת בוליבר (Bolivar), על החרוט הגעשי במפרץ טאגוס (Tagus) ועל הר אלסדו שהוא אחד מהרי הגעש הפעילים ביותר על פני כדור הארץ.


קובץ:Volcan Alcedo (Galapagos).jpg|אלסדו
קובץ:Cerro Azul Galapagos.jpg|סרו אסול
קובץ:Darwin volcano.jpg|דרווין
קובץ:Ecuador volcano.jpg|אקוודור
קובץ:Sierra Negra Volcano.jpg|סיירה נגרה
קובץ:Wolf volcano.jpg|וולף


## החי והצומח
איסבלה הוא אי מעניין מאוד מבחינת עולם החי והצומח שלו. הצמחייה באי לא זהה לזו של האיים השכנים בשל היותו אי צעיר יחסית. שדות הלבה הצעירים והאדמה סביבם לא מספקים חומרי הזנה המתאימים לקיום צמחייה כפי שקורה באיים האחרים. תופעה נוספת הנוגעת לכך מתקיימת על פסגותיהם של הר וולף והר סרו אסול. פסגות הרים אלה נמצאות מעבר לקו שבו מתאפשר לצמחייה להתפתח והם צחיחות באופן תמידי.

עולם החי העשיר של איסבלה הוא מעל ומעבר לכל קנה מידה של השוואה. אוכלוסיית צבי הגלאפגוס באי עולה בגודלה על זו של כל שאר האיים. גודלו של האי, הטופוגרפיה יוצאת הדופן שלו והפעילות הגעשית שבו, גרמו להיווצרותם של תת-מינים שונים של צבים. כיום משוטטים צבים באופן חופשי בקלדרות של רוב ההרים באי.

אוכלוסיית העיזים שהובאה לאי על ידי האדם הגיעה למספר של יותר מ-100,000 פרטים אך היא מדוללת על ידי שירות הפארקים הלאומיים של גלאפגוס ועל ידי מכון צ'ארלס דרווין.

בין שאר מיני בעלי החיים הנוספים שניתן למצוא באי הם: פינגווין גלאפגוס, קורמורן גלאפגוס, איגואנה ימית, סולה, שקנאי חום, וסרטן סלעים אדום. כמו כן שוכנים באי איגואנה מצויצת, פרושי דרווין, עקב גלאפגוס, יונת גלאפגוס ולטאת לבה גלאפגוס. חופו המערבי של האי הוא המקום הטוב ביותר לצפות בלווייתנאים ובדולפינים.

קובץ:Flightless Cormorant Phalacrocorax harrisi -Isabela -Elizabeth Bay2.jpg|קורמורן גלאפגוס
קובץ:Blue-footed booby Isabela Island.JPG|סולה כחולת-רגל
קובץ:Galapagos Sealion for Wikipedia.jpg|אריה ים גלאפגוס
קובץ:Galápagos marine iguana.jpg|איגואנה ימית
קובץ:SpheniscusMendiculus-ElisabethBay.jpg|פינגווין גלאפגוס
קובץ:Greater flamingo galapagos.JPG|פלמינגו אמריקני


## קישורים חיצוניים

* | Galapagos Conservancy
* 

קטגוריה:איים באוקיינוס השקט
קטגוריה:איי גלאפגוס
האזור ההולארקטי

שמאל|300px|ממוזער|האזור ההולארקטי
[שמאל|250px|ממוזער|ה[טייגה בקנדה. יערות הטייגה הם יערות ייחודיים לאזור ההולארקטי הן באירואסיה והן באמריקה הצפונית.]]
[שמאל|250px|ממוזער|ה[גרגרן הוא סמור ענקי החי רק באזור ההולארקטי.]]
**האזור ההולארקטי** (באנגלית: Holarctic realm) הוא אזור אקולוגי, הכולל את רוב בתי הגידול בחצי הכדור הצפוני. אזור זה אינו חלק ממשמונת האזורים הביוגאוגרפיים של כדור הארץ והוא מכיל 2 אזורים ביוגאוגרפים: האזור הפלארקטי הכולל את צפון אפריקה, מרבית אירואסיה שמצפון ההימלאיה ומצפון לחצי האי ערב והאזור הנארקטי הכולל את אמריקה הצפונית עד לדרומה של מקסיקו.

שני האזורים ההולארקטים התפתחו בנפרד באמריקה ובאירואפרסיה, אף שבעבר אוחדו ליבשת הצפונית לאוראסיה לפני היווצרות האוקיינוס האטלנטי. גם לאחר שהאזורים הופרדו נוצר ביניהם גשר יבשתי במצר ברינג שבין סיביר לאלסקה, מתוכו עברו בעלי חיים וצמחים, לרוב לכיוון אמריקה.

## פלורה ופאונה
ישנה זיקה גבוהה בין המינים הפלארקטים למינים הנארקטים לרבות מספר מינים הקיימים רק בשני האזורים. זהו האזור היחיד בו נמצאים יערות הטייגה המחטניים המקיפים את האזורים הצפוניים באקלים ארקטי או אקלים תת-ארקטי. ישנם גם טונדרות, ערבות עשב ויערות נשירים בעלי מינים דומים לאלה של שני האזורים. בדרום האזורים ישנם גם ביצות, נהרות רחבים ומדבריות גדולים.

גם למיני בעלי חיים הקיימים בהם ישנה זיקה או שהם חיים בשני האזורים. כך נכון לגבי אייל הקורא, אייל הצפון, אייל אציל וקנדי, דוב חום, שונר, זאב אפור ומספר שועלים, הגרגרן, לוטרת הים וכמה עופות כמו עיט זהוב ועורב שחור החיים רק בהם וכך גם כמה פרוקי-רגליים.

ישנם גם מספר משפחות האנדמיות לאזורים אלה כמו אלקיים, צוללנאים, שכווים, ציצניתיים, סתריים, עכברים אוגריים, פיקתיים ופנדות אדומות.

## גלריה

Larix laricina.jpg|טייגה
Arctic Reindeer, Alkhornet, Svalbard, Arctic (20275524822).jpg|איילי צפון בטונדרה בשפיצברגן
Kuskanak Lake (Idarskoy Belogorye) Irbeysky District, Krasnoyarsk Krai, Russia - panoramio (9).jpg|אגם בסיביר
DSCN4390 americanfalls e.jpg|מפלי הניאגרה
View on the Alps (13083164363).jpg|הרי האלפים
Bonneville Basin Mount Bonneville.jpg|רכס וינד ריוור
Bromus rubens in the Sonoran Desert (34010499384).jpg|מדבר סונורה
American Prairie Reserve 2021 03.jpg|ביזון אמריקני בפרריה של מונטנה
秋意嵩山 - panoramio (1).jpg|הר סונג בחנאן, סין
Beskyttelsesrum i Riis Skov.jpg|יער נשיר בדנמרק


## קישורים חיצוניים

*

*
אנתוקוריים

**אנתוקוריים** (שם מדעי: Anthocoridae) היא משפחה של פשפשים טורפים המונה יותר מ-600 מינים בכ-93 סוגים, בישראל ידועים כ-30 מינים. המשפחה בעלת תפוצה עולמית בעיקר באזורים טרופיים והאזור ההולארקטי. הם דומים לרכנפיים בכך שכנפיהם בעלות cuneus אך נבדלים מהם מאחר שהם בעלי שתי עיניות.
## מאפיינים
ממוזער|250px|שמאל|thumbtime=1:13|אנתוקור הפסילות לאחר שמצץ את תוכן הטרף
האנתוקוריים הם חרקים קטנים שאורכם 2 עד 5 מ"מ בלבד. צבעם גוני שחור או חום, ולרוב הם בעלי כנפיים מפותחות. הם טורפים פרוקי-רגליים זעירים כגון כנימות, טריפסים, זחלים הנוברים בעלים, אקריות וביצי חרקים. מינים אחדים, בעיקר מהשבטים Anthocorini ו-Oriini, ניזונים לעיתים גם ממזון מהצומח במיוחד אבקת פרחים, לכן חלקם מעדיפים צמחים מסוימים על אחרים. מאפייני התזונה שלהם הופכים אותם לאידיאליים כמדבירים ביולוגיים. הם אינם ניזונים מדם או בעלי ארס כלשהו הפוגע באדם, אך במקרים מסוימים, למרות גודלם הצנוע, הם מסוגלים לעקוץ. העקיצה איננה מסוכנת ואיננה מעבירה מחלות, אך עלולה להתנפח לבעלי רגישויות או כתוצאה מתגובה אלרגית.

בזמן תהליך הרבייה הזכר משתמש באיבר מיוחד בקצה בטנו כדי לנקב את בטן הנקבה ולהזריק את הזרע ישירות לחלל הבטן שלה. תהליך דומה קיים גם אצל המשפחות Polyctenidae ופשפשיים. הנקבה מחדירה את הביצים ישירות לתוך רקמת הצמח או במינים אחדים ליד הצמח. הנימפות לרוב ניזונות מביצים של פרוקי-רגליים זעירים.

## מינים בולטים בישראל (רשימה חלקית)
* תת-משפחה Anthocorinae
** שבט Anthocorini
*** אנתוקור הפסילות *Anthocoris nemoralis*
*** אנתוקור הכנימות *Elatophilus hebraicus*
** שבט Oriini
*** פרחש *Orius laevigatus*
* תת-משפחה Lyctocorinae
** שבט Dufouriellini
** שבט Lyctocorini
** שבט Scolopini
*** אנתוקור יפהפה *Scoloposcelis pulchella*
** שבט Xylocorini

## קישורים חיצוניים

* 
* אנתוקוריים באתר הביולוגי האוסטרלי.

## הערות שוליים

*
קטגוריה:בעלי חיים שתוארו ב-1836
קטגוריה:טקסונים שתוארו בידי פרנץ קסאבר פיבר
מדיסון פארמה

**מדיסון פארמה בע"מ** היא חברת שיווק תרופות ישראלית. החברה מתמחה בשיווק תרופות וטכנולוגיות לחולים במחלות קשות. החברה פעילה בישראל, בקנדה, ברוסיה ובמרכז-מזרח אירופה. היא נציגתן של חברות רב לאומיות ובהן: ביוג'ן אמג'ן, טקדה, IPSEN, VERTEX, BIOMARIN.

החברה נוסדה בשנת 1996 בישראל על ידי מאיר יעקבסון שמשמש כמנהלה הכללי מאז הקמתה.

נכון ל-2024, החברה מעסיקה כ-600 עובדים, המטה הראשי של החברה שוכן בפתח תקווה, ומטה הפעילות הבינלאומית שוכן במחוז צוג בשווייץ.

## היסטוריה ופעילות
מדיסון הוקמה ב-1996 על ידי מאיר יעקבסון, דור שלישי למשפחת יעקבסון, הפעילה בענף הפרמצבטיקה בישראל מאז 1937.

בתחילת דרכה ייצגה החברה את חברות התרופות ביוג'ן, SHIRE, IPSEN העוסקות בתחום מחלות קשות ומחלות יתומות. בשנת 2006 הרחיבה החברה את פעילותה לתחום הדיאגנוסטיקה ורכשה את קבוצת פארמטופ.

בשנת 2007 החלה מדיסון בפעילות במזרח אירופה כשפתחה נציגות ברומניה, ומשנת 2015 ואילך הרחיבה את פעילותה הגלובלית דרך שיתופי פעולה והקמת נציגויות במדינות נוספות במרכז ומזרח אירופה, רוסיה וקנדה.

מדיסון משקיעה במחקר ופיתוח באמצעות זרוע ההשקעות "מדיסון ונצ'רס". בתוך כך, מדיסון משקיעה בפרויקטים הקשורים לפיתוח תרופות ובריאות דיגיטלית, ומהווה שותפה בחממה הטכנולוגית eHealth Venture ובהקמת חברת ANDELIT וחברת אלפא תאו המפתחת טיפול לחולי סרטן.

בשנת 2013 רכשה חברת מדיסון את חברת לביא העוסקת בשיווק טכנולוגיות רפואיות. בנוסף, מדיסון שותפה בחממה הטכנולוגית ליד שערי צדק, ומשקיעה בפיתוחים ישראליים. כמו כן היא שותפת מנהלת בחברת צבר רפואה.

## קישורים חיצוניים
* 
* 
* 

## הערות שוליים

קטגוריה:תעשיית פרמצבטיקה בישראל
קטגוריה:פתח תקווה: חברות
קואורדינטות טריליניאריות

בגאומטריה, **קואורדינטות טריליניאריות** הן קואורדינטות המתארות נקודה במישור לפי מרחקיה המכוונים משלוש הצלעות של משולש. למרכזי המשולש המוכרים ביותר יש תיאור פשוט בקואורדינטות טריליניאריות. כך למשל, מרכז המעגל החסום נמצא ב-1:1:1, מרכז המעגל החוסם ב-\ \cos(\alpha):\cos(\beta):\cos(\gamma) (כאשר \ \alpha,\beta,\gamma הן זוויות המשולש), ומפגש התיכונים ב-\ a^{-1}:b^{-1}:c^{-1} (כאשר a,b,c הן הצלעות). 

הקואורדינטות הטריליניאריות של נקודה P ביחס למשולש ABC הן שלשת המספרים u:v:w השווים לשלושת מרחקי הנקודה מהצלעות. וקטור הקואורדינטות הוא הומוגני, כלומר אינו משתנה כאשר מכפילים אותו בקבוע.

## ראו גם

* קואורדינטות בריצנטריות

## קישורים חיצוניים
* 

## הערות שוליים

קטגוריה:גאומטריה
טריליניאריות
מועדון פפרמינט

**מועדון פפרמינט** (באנגלית: **Peppermint Lounge**) היה מועדון ריקודים בניו יורק (ברחוב 128 מערב) שפעל בשנים 1958–1965. המועדון היה אחד הדיסקוטקים הראשונים בארצות הברית וקידם את תופעת ריקודי הטוויסט.

## ההיסטוריה של המקום
המועדון נפתח ב-1958 על ידי מטי "הסוס" איטליאנו (Matty "The Horse" Ianniello), בן למשפחת הפשע ג'נובזה. מאפייניו היו רחבת ריקודים מוקפת מראות ובאר גדול ממהגוני. המועדון לא היה גדול ויכל לאכלס פחות מ-200 מבקרים. בעוד מועדוני ריקודים אחרים בניו יורק דרשו דמי כניסה, כרטיס חבר או מינימום הזמנה, הכניסה ל"פפרמינט" הייתה חופשית. לפיכך משך המועדון צעירים, פועלים, חיילים, מלחים, עובדים טכניים ופקידים רבים מהם הומוסקסואלים וכן פרחחים רוכבי-אופנועים ולובשי מעילי עור. להקת הבית של המועדון הייתה Joey Dee and the Starliters אך מוזיקה לריקודים הושמעה גם מתקליטים (ולכן דיסקוטק, כלומר לפי הצרפתית, מועדון תקליטים).

המועדון צבר פופולריות בתחילת שנות השישים כמקום בו רוקדים את הטוויסט הטוב ביותר. בשנת 1961 צילמו אולפני סרטי פרמאונט במועדון את הסרט "Hey, Let's Twist". בשנת 1962 פרסמה להקת הבית של המועדון את השיר "Peppermint Twist" שהגיע למקום הראשון במצעד בילבורד. בין באי המועדון נמנו באותן שנים קובעי דעת קהל בהם טרומן קפוטה, מרילין מונרו, אודרי הפבורן, ג'ודי גרלנד, ליברצ'ה, נואל קאוורד, פרנק סינטרה, נורמן מיילר וגרטה גרבו.

ב-1964, במסגרת ביקורה הראשון בארצות הברית, הופיעה במועדון להקת הביטלס. כן הופיעו בו להקת The Ronettes, הביץ' בויז, צ'אבי צ'קר, ארבע העונות ועוד.

המועדון נחשב לשם נרדף לריקוד הטוויסט, עד כי עיתונאי שלא ראה בעין יפה את נשף ריקודי הטוויסט בבית הלבן שערכו הנשיא קנדי ורעייתו תהה האם הבית הלבן הפך למועדון פפרמינט.

ב-28 בדצמבר 1965 פקע תוקף רישיון המועדון לממכר משקאות חריפים, עיריית ניו יורק סירבה לחדשו בשל השתייכותו למשפחת פשע והוא נסגר.

השם פפרמינט שימש מאז מספר מועדונים בהם בלוס אנג'לס, ניו ג'רזי, מיאמי ביץ', גלאזגו (סקוטלנד), מינכן (גרמניה) ועוד.

## קישורים חיצוניים
* A Twist in Time, ואניטי פייר, נובמבר 2007
* Peppermint Lounge: The Mob Hotspot That Launched Rock'n'Roll, האפינגטון פוסט, 11 בדצמבר 2012
* Peppermint Twist: New Excerpt
* על המועדון

## הערות שוליים

פפרמינט
קטגוריה:ניו יורק: תרבות
קטגוריה:מנהטן: מבנים
קטגוריה:הארלם
חלוצה (משלט)

ממוזער|הקמת המשלט ב-19 בנובמבר 1947
ממוזער|היישוב לאחר הקמתו, 19 בנובמבר 1947
**משלט חלוצה** היה היאחזות אשר הוקמה על ידי הפלמ"ח בקרבת חלוצה שבנגב המערבי. המשלט עלה על הקרקע ב-19 בנובמבר 1947, יחד עם משלט רמת הנגב, במסגרת המדיניות לעיבוי רצף היישובים בנגב והצבת "עובדות בשטח" לקראת ההצבעה באו"ם על תוכנית החלוקה.

חלוצה הוקמה בסמוך לחורבות העיר הנבטית חלוצה, מזרחית למקום מפגשו של נחל הבשור עם כביש 222, כ-10 ק"מ מרביבים וכ- 15 ק"מ מצאלים. הנקודה הוקמה על ידי חברים מקבוצת "משאבים", חניכי הנוער העובד והלומד, בני ובנות גרעין שנוסד בפתח תקווה שלוש שנים קודם לכן. הגרעין הוכשר במשך שנתיים בקיבוץ גבת, וכשנה לפני העלייה לקרקע התקיים כ"פלוגה" עצמאית בהרצליה, שם הוקם גם משק זעיר.
לקראת העלייה לחלוצה הצטרפה לקבוצה הכשרת הנוער העובד "במעלה" מבית השיטה שהתאחדה קודם לכן עם הכשרה של יוצאי טורקיה מחולתה.

ביום העלייה לקרקע, יצאה שיירת כלי הרכב באישון לילה מרביבים, והובילה כמאה איש וציוד. לאחר כשלוש שעות הגיעה אל היעד, ובשעות הראשונות הוקמו גדר, חדר אוכל ושלושה מבנים. לאחר מכן עזב הכוח המסייע את המקום ונשארו בו 35 מתיישבים, 25 גברים ו-10 נשים, אשר החלו בעבודת חפירת עמדות הגנה ותעלות הקשר. הנקודה הייתה מבודדת, עם קשר רדיו בלבד וללא אספקת מים סדירה. הדבר הביא למשמעת מים חמורה והקצבת מזון ומים מדוקדקות.

הקיצוב במים ומזון ביישוב החמיר מאוד כאשר הנגב היה נצור בידי הצבא המצרי במלחמת העצמאות. חלוצה ספגה התקפה ב-16 בדצמבר 1947. באותו יום יצא רכב מחלוצה לרביבים, נתקל במארב ביציאה מהכפר חלסה הסמוך, ושני חברי ועדת הביטחון של הקיבוץ המאוחד, אהרון שטולץ ויוסף הפנר נפגעו. שטולץ נהרג במקום והפנר שנפצע, קיבל טיפול ברביבים.

הקבוצה מנתה 105 חברים וחברות ושני תינוקות. מרביתם ישבו בהרצליה. ב-1949, ועם ההבנה שמחסור במים לא יאפשר היאחזות בקרקע לאורך זמן, עברה הנקודה מעט מזרחה, סמוך לביר עסלוג' (כיום צומת משאבים) ויחד עם גרעינים נוספים, הכשרות הנוער העובד מגינוסר ומיגור הקימו את היישוב "משאבים". לימים שינה הקיבוץ את שמו למשאבי שדה על שמו של יצחק שדה.

## קישורים חיצוניים

* , 
* 
* 

## הערות שוליים

קטגוריה:קיבוצים
קטגוריה:הנוער העובד והלומד
קטגוריה:החזית המצרית במלחמת העצמאות
קטגוריה:מעוטרי נס הקוממיות
קטגוריה:אזור ניצנה
קטגוריה:משאבי שדה
טראבל שוטינג

**טראבל שוטינג** (באנגלית: **Troubleshooting**, בעברית: איתור תקלות) הוא צורה לפתרון בעיות המיושמת בדרך כלל במוצרים או תהליכים כושלים. המדובר הוא בחיפוש לוגי מערכתי למקור הבעיה, כדי שתוכל להיפתר והמוצר או התהליך יפעלו שוב. 
טראבל שוטינג נדרש לפיתוח ותחזוקת מערכות מורכבות, כאשר לתסמיני בעיות יכולות להיות סיבות שונות. טראבל שוטינג נמצא בשימוש בתחומים רבים כהנדסה, ניהול מערכות, אלקטרוניקה, תיקון כלי רכב, ואבחון רפואי. 
מטרת הטראבל שוטינג היא זיהוי תקלות או תסמינים שלהם במערכת נתונה, וניסיון מקדים יכול לסייע בכך. קביעת מקור הבעיה בטראבל שוטינג היא תהליך של הוכחה בדרך השלילה - צמצום גורמים אפשריים למקור הבעיה במטרה להגיע לסיבות המקור.  בסוף הטראבל שוטינג יש לוודא שפתרון התקלה הביא אכן לפעילות חוזרת ורגילה של הדבר הנבדק.

## הגדרה
בעיה האמורה להיות מזוהה בתהליך טראבל שוטינג, היא או תסמין או מקור הבעיה. מציאת התסמין עשויה להוביל באופן ישיר למקור הבעיה, או לתהליך חוזר של טראבל שוטינג, כשטווח האפשרויות הנבדקות מצטמצם לבעיות האפשריות בהקשר לתסמין שהתגלה. מקור הבעיה היא הגורם הישיר לכשל בפעילות, וזיהויו יביא לנקיטת הצעדים הדרושים לפתרון הבעיה.

## ראו גם
* פתרון בעיות
* רב-תחומי

קטגוריה:הנדסה
קטגוריה:פתרון בעיות
טיטאן (מחשב על)

ה**טיטאן** הוא מחשב על שנבנה על ידי חברת Cray במעבדה הלאומית באוק רידג' לשימוש במיזמים מדעיים שונים. הטיטאן הוא שדרוג ליגואר, מחשב על שהיה אף הוא באוק רידג', והדבר מתבטא בכך שהטיטאן משתמש גם ביחידות עיבוד גרפיות בנוסף ליחידות העיבוד המרכזיות הרגילות. הטיטאן הוא המחשב המשולב בשתי המערכות הראשון, המגיע לביצועים של למעלה מ-10 פטה פלופס. השדרוג החל באוקטובר 2011, בדיקות היציבות החלו באוקטובר 2012, והפכה לזמינה לחוקרים בתחילת 2013. המחיר הראשוני של השדרוג היה 60 מיליון דולר אמריקאי, ותוקצב בעיקר על ידי משרד האנרגיה של ארצות הברית. נכון ליוני 2014 הוא המחשב החזק בארצות הברית והשני בעולם.

## קישורים חיצוניים

* 

קטגוריה:מחשבי-על
נישואים סיניים

[ממוזער|נישואים סיניים, [שושלת צ'ינג]]
**נישואים סיניים** מסורתיים הוא טקס חגיגי בחברות בעלות תרבות סינית, המערבות נישואין עם הסדרה מוקדמת בין משפחות הנישאים. בתרבות הסינית אהבה רומנטית היא מותרת, ומונוגמיה היא הדרך המקובלת לחיות כנשואים לרוב האזרחים (בעבר הייתה גם הפוליגיניה מותרת).

## אטימולוגיה
בכתיבה עתיקה יותר של המילה 婚姻, נכתב ה-昏 לצד השורש 女. דבר זה רומז על זמן טקס החתונה שהוא בערב, ונחשב בתרבות הסינית לזמן מזל. בדומה ל-姻 יש את אותו אופן ביטוי של 因, אשר משמעותו היא "חברות" "אהבה" ו"הרמוניה" המצביעים על האופן הרצוי לחיים בין בני זוג נשואים.

## הנישואים בראייה הקונפוציאנית
בחשיבה הקונפוציאנית, לנישואים יש חשיבות מרובה הן בהיבט המשפחתי והן בהיבט החברתי, וכן לטיפוח "הטוב והישר". גילוי עריות נחשב באופן מסורתי כנישואים בין שני בני אדם בעלי אותו שם משפחה. בראייה הקונפוציאנית הנישואים מחברים יחד משפחות בעלות שם משפחה שונה, וכך ממשיכות את שם המשפחה של האב. בשל כך האירוע חשוב לכלל המשפחה ולא רק לזוג הנישא. באופן כללי זוהי הסיבה שבגינה מועדפת לידת בנים על פני בנות. בהיסטוריה הסינית היו פעמים רבות שהנישואים השפיעו על היציבות הפוליטית והקשרים הבין מדינתיים של סין. 

## קישורים חיצוניים

## הערות שוליים

קטגוריה:סין: תרבות
סיניים
מרכז משולש

בגאומטריה, **מרכז משולש** הוא נקודה במשולש, שיש לה תיאור סימטרי והומוגני במונחי קואורדינטות טריליניאריות. הנקודות העיקריות בגאומטריה של המשולש, ובהן מפגש התיכונים, מפגש הגבהים ומפגש חוצי הזוויות, הן מרכזי משולש. האנציקלופדיה של מרכזי משולשים מונה יותר מחמשת אלפים מרכזים.

## הגדרה

נקודה במשולש ABC שארכי צלעותיו a,b,c נקראת **מרכז משולש** אם היא מוגדרת על ידי קואורדינטות טריליניאריות \ u(a; b,c) : u(b; c,a) : u(c; a,b), כאשר הפונקציה \ u(a;b,c) סימטרית בשני המשתנים האחרונים, והומוגנית. אם \ u(a;b,c) = u(a), הנקודה נקראת **מרכז עיקרי**. 

## דוגמאות

הנקודה 1:1:1 היא מפגש חוצי הזווית במשולש, שהוא מרכז המעגל החסום. הנקודה \ a^{-1}:b^{-1}:c^{-1} היא מפגש התיכונים. אלו הם מרכזים עיקריים. מרכז המעגל החוסם נמצא ב-\ \frac{-a^2+b^2+c^2}{2bc}:\frac{a^2-b^2+c^2}{2ac}:\frac{a^2+b^2-c^2}{2ab}, ואילו מפגש הגבהים נמצא ב-\ \frac{2bc}{-a^2+b^2+c^2}:\frac{2ac}{a^2-b^2+c^2}:\frac{2ab}{a^2+b^2-c^2}.

## קישורים חיצוניים

* 

* https://web.archive.org/web/20080119140931/http://faculty.evansville.edu/ck6/tcenters/roads.html

קטגוריה:משולש
קטגוריה:גאומטריה אוקלידית
מכתש אנדיורנס

**מכתש אנדורנס** הוא מכתש פגיעה השוכן במישור מרידיאני, בחלק ה-Margaritifer Sinus quadrangle של כוכב הלכת מאדים. רכב המחקר אופורטוניטי ביקר במכתש ממאי עד דצמבר 2004. 

אופורטוניטי נכנס למכתש בסול 134, ויצא ממנו בסול 315. במהלך שהות אופורטוניטי במכתש הוא חצה מכשולים שונים, שיפועים תלולים, והחליק כאשר נסע על חול רך.

המכתש נקרא על שם האוניה אנדיורנס שהפליגה באנטארקטיקה דרך ים וודל בהנהגתו של ארנסט שקלטון במסגרת המשלחת הטראנס-אנטארקטית האימפריאלית, בין השנים 1914 ל-1917.

## קישורים חיצוניים

## הערות שוליים

אנדיורנס
קטגוריה:גאולוגיה פלנטרית
מכתש ביגל

**מכתש ביגל** (אנגלית:  Beagle Crater) הוא מכתש פגיעה, המצוי במישור מרידיאני בחלק ה-Margaritifer Sinus quadrangle שבכוכב הלכת מאדים.

המכתש הוא אחד מהשקעים הטופוגרפיים המרובים אשר במישור מרידיאני, ואשר נחקרו על ידי רכב המחקר אופורטוניטי. מיקומו נודע על ידי תמונות מאופורטוניטי שצולמו בסול 855 במרחק 310 מטר ממנו. קוטרו הוא 35 מטר ועומקו נע בין מטר לשניים.

הוא נמצא לא רחוק ממכתש ויקטוריה הגדול בהרבה ממכתש ביגל. המכתש נקרא על שמה של הספינה ביגל של הצי המלכותי הבריטי, ששימשה בעיקר למטרות מחקר בין השנים 1820 ו-1870, והתפרסמה כספינה שעליה הפליג החוקר צ'ארלס דרווין.

550px|ימין|ממוזער|צילום של מכתש ביגל, כפי שצילם אופורטיוניטי בסול 898

## הערות שוליים

ביגל
קטגוריה:גאולוגיה פלנטרית
טוויסט

[250px|ממוזער|שמאל|ריקודי טוויסט ב[ברלין המזרחית, 1964]]
**טוויסט** (באנגלית: **Twist**, מילולית: עווית) הוא ריקוד רוקנרול שהיה אופנה חולפת עולמית מסוף שנות החמישים ועד אמצע שנות השישים. באותה תקופה, סוף שנות החמישים וראשית שנות השישים, צצו בארצות הברית חדשות לבקרים אופנות ריקוד קצבי, שלא שרדו יותר ממספר שבועות. ריקוד הטוויסט שרד שנים והיה נפוץ ברחבי העולם כולו. במסגרת הרשאת ריקודים מערביים אחרים נאסר הריקוד בברית המועצות ובגוש הקומוניסטי, דבר שרק הוסיף לקסמו החתרני.

## סגנון הריקוד
הריקוד יכול להתנהל כריקוד בו עומדים בני זוג זה מול זה או כריקוד אינדיבידואלי. הרגליים מפוסקות קלות והגוף נע יחד עם אחת הרגליים, כביכול מבצע תנועת מעיכת סיגריה על הרצפה, אך מבלי להזיז את הכתפיים, בעוד הידיים נותרות פשוטות לצדדים, כפופות מרפקים, למטה מגובה הכתפיים. הגיוון בתנועות הוא בתנועות קלות של הרגליים והחלפתן, כאשר התנועה היא בקצב מהיר. על הגוף להיות כפוף מעט, רפוי ומשוחרר.

## התפתחות "שגעון הטוויסט"
השיר הראשון שנקרא "טוויסט" היה חידוש של צ'אבי צ'קר לשיר של האנק בלארד מ-1959 ששהה בראש מצעד בילבורד ב-19 בספטמבר 1960. בהמשך ראה אור שירו של צ'קר "Let's Twist Again", שהיה להיט גדול. צד ב' של התקליטון של "Let's Twist Again" בארצות הברית ובבריטניה היה הדפסה מוחדשת של "הטוויסט". ב-1961 הוציאה להקת דני והג'וניורס את הלהיט "Twistin' USA".

בינואר 1962 התפרסם שירה של להקת Joey Dee and the Starliters ממועדון פפרמינט בניו יורק, Peppermint Twist, ששהה שלושה שבועות בראש המצעד. באותה שנה הגיעה האופנה לשיא. אלביס פרסלי הוציא את "Rock-A-Hula Baby", בו דידלי הוציא את האלבום Bo Diddley's A Twister שכלל שירים שכולם יועדו לריקוד הטוויסט כגון "The Twister", "Bo's Twist" ו-"Mama Don't Allow No Twistin" והתוכנית של דיק ואן דייק ייחדה פינה ללימוד צעדי הריקוד. ב-1964 יצא הסינגל "Twist and Shout" של הביטלס. במקביל להתפשטות האפנה בקרב צעירים בדיסקוטקים, צברה התופעה גינויים מצד מחנכים, הורים, אנשי כמורה ועוד שראו בתנועותיו עיוותים בלתי אנושיים ו"חיקוי של קופים", ביקרו את הקצב המהיר והפראי שבו, ביקרו את היותו פרוע ואלים ואת האינדיבידואליזם שבריקוד שניתן לרקוד אותו לבד ולא עם בן או בת זוג.

למרות שהאופנה חלפה לאחר אמצע שנות השישים המשיכו לצאת שירי טוויסט בעיקר כחידושים וכמחוות.

## קישורים חיצוניים

* 
* היסטוריה של ריקוד הטוויסט
* 

## הערות שוליים

קטגוריה:ריקודים סלוניים
קטגוריה:רוק אנד רול
קטגוריה:שנות ה-1960 במוזיקה
מכתש אמה דין

**מכתש אמה דין** (באנגלית: **Emma Dean crater**) הוא מכתש פגיעה קטן במישור מרידיאני בחלק ה-Margaritifer Sinus quadrangle שבכוכב הלכת מאדים. המכתש התגלה ובוקר על ידי רכב המחקר אופורטוניטי בסול 929 עד 943. המכתש הגדול ביותר באזור - ויקטוריה שוכן כ-100 מטרים ממזרח לאמה דין. המכתש הוא בחלק העליון של כיסוי אג'קטה של מכתש ויקטוריה, ובשל כך הוא חושף חומרים אשר מקורם בעומק ויקטוריה.

המכתש קרוי על שם אמה דין, אשתו של ג'ון וסלי פאוול, שהצטרפה אליו למשלחות בהרי הרוקי והוא קרא על שמה את אחת הסירות כשיצא למשלחת לחקור את הגראנד קניון. שם זה עוד לא אושר רשמית.

## הערות שוליים

אמה דין
קטגוריה:גאולוגיה פלנטרית
מכתש פראם

מכתש **פראם** הוא מכתש פגיעה השוכן במישור מרידיאני בחלק ה-Margaritifer Sinus quadrangle שבכוכב הלכת מאדים. המכתש התגלה ובוקר על ידי רכב המחקר אופורטוניטי בסול 84 ב-24 באפריל 2004. המכתש בקוטר של כ-8 מטר. האופורטוניטי עצר במכתש בשעה שנסע מאזור הנחיתה שלו לכיוון המכתש הגדול היותר אנדורנס. פראם ממוקם 450 מטר מזרחית למכתש איגל, וכ-250 מטר מערבית למכתש אנדורנס. קרוי על שם הספינה הנורווגית לחקר הקוטב פראם, אשר שימשה חוקרים נורווגיים רבים ובהם פרידטג'ופ נאנסאן אוטו סוורדראף, אוסקר וויסטינג, ורואלד אמונדסן.
[ממוזער|שמאל|300px|מבט על מסלול נסיעתה של אופורטיוניטי מהחלל, ומיקום מכתש פראם ביחס לאתר הנחיתה ו[מכתש אנדיורנס]]

גודלו של מכתש פראם הוא קטן יחסית מכדי שניתן לראות אותו מהחלל (נכון לזמן הגעת אופורטיוניטי) ולכן קשה לאתר בדיוק לאיזה מכתש מדובר כיום. ניתן לעקוב אחר מסלול הנסיעה של הרובר אולם קיימים אי דיוקים בהערכת כמות הפניות והצעדים שבוצעו, כך שמיקומו המדויק של מכתש זה אינו ידוע, אלא בהערכה יחסית למיקום הנחיתה של אופורטיוניטי.

## לקריאה נוספת

## הערות שוליים

פראם
קטגוריה:גאולוגיה פלנטרית
בלאגויה אג'יץ'

**בלאגויה אג'יץ**' (בסרבית באותיות לטיניות: **Blagoje Adžić**, בסרבית בכתב קירילי: **Благоје Аџић**; 2 בספטמבר 1932 – 1 במרץ 2012) היה מפקד הצבא העממי היוגוסלבי (JNA) ושר ההגנה ברפובליקה הפדרלית הסוציאליסטית של יוגוסלביה.
## ביוגרפיה
אג'יץ' הוא סרבי מקרואטיה. בתור ילד, הוא היה עד לרצח שני הוריו בידי האוסטאשה בתקופת מלחמת העולם השנייה. הוא הצטרף לפרטיזנים של טיטו ב-1943. הוא סיים את בית הספר לקצינים ב-1953. הוא קיבל תואר בשפות זרות מבית הספר הצבאי של ה-JNA. מאוחר יותר הוא נסע לברית המועצות שם המשיך בלימודיו. במרבית הקריירה שלו שירת בצבא, שם החזיק בתפקידי קצונה שונים. הוא הפך לבן טיפוחיו של שר ההגנה העתידי ולקו קדייביץ' במהלך שנות ה-70 וה-80. ב-1988, כשקדייביץ' מונה לשר ההגנה, הוא מונה למפקד הצבא. בתקופת המשבר בתחילת שנות ה-90, הוא פיתח עמדה פרו-סרבית ועיצב מדיניות נוקשה נגד הרפובליקות העוזבות סלובניה וקרואטיה.

לאחר הכישלון בשתי המלחמות האלה, הוא אולץ לפרוש ובמקומו מונה ז'יבוטה פאניץ'. בעקבות זאת הוא פרש מחיים ציבוריים. לאחר מספר חקירות ומשפטים הוא לבסוף הואשם ברצח עם בבית המשפט באוסייק אך מעולם לא נעצר. הוא נפטר במרץ 2012 בבלגרד.

## לקריאה נוספת

## קישורים חיצוניים

* Carol J. Williams, Profile : On Carrying a Fierce Grudge for Half a Century : Few in Yugoslavia have Blagoje Adzic's power to seek revenge for the murder of his family, באתר לוס אנג'לס טיימס, 16 ביולי 1991
*  הלווייתו, באתר YouTube

## הערות שוליים

קטגוריה:גנרלים סרבים
קטגוריה:פוליטיקאים יוגוסלבים
קטגוריה:גנרלים בצבא יוגוסלביה
קטגוריה:שרי ממשלות יוגוסלביה
קטגוריה:ילידי 1932
קטגוריה:סרבים שנפטרו ב-2012
מקס גרינפילד

**מקס גרינפילד** (באנגלית: **Max Greenfield**; נולד ב-4 בספטמבר 1979) הוא שחקן ומדבב אמריקאי-יהודי. הוא ידוע בעיקר בשל כיכובו בסדרה הקומית של FOX "הבחורה החדשה" בה הוא גילם את שמידט, עליו היה מועמד לפרס אמי ולפרס גלובוס הזהב לשחקן המשנה הטוב ביותר בסדרת טלוויזיה. לאחר מכן החל לגלם את דייב ג'ונסון בסדרה הקומית "חדשים בשכונה" ברשת CBS.

## ביוגרפיה
גרינפילד נולד וגדל בדובס פרי, ניו  יורק שבארצות הברית, למשפחה יהודית, ואף חגג בר מצווה.

## קריירה
קריירת המשחק של גרינפילד החלה עם סיום לימודי התיכון שלו, בשנת 1998. הוא החל לשחק בתפקידי אורח בסדרות כמו "בוסטון פאבליק", "בנות גילמור" ו-"The O.C". את התפקיד הראשי הראשון שלו קיבל בסדרה "Modern Men" שעסקה בשלושה רווקים ששוכרים מאמן כדי לעזור להם להבין ולהסתדר עם נשים. העונה שודרה למשך עונה אחת בעלת שבעה פרקים. ב-2004 שיחק בדרמה "לחצות את הברונקס" לצד ג'רי פררה. בהמשך שיחק במספר תפקידים חוזרים או קבועים ב"ורוניקה מארס", ב"בטי המכוערת", ב"גריק", ובסדרות אחרות.

בשנים 2011-2018 הוא כיכב בסדרה "הבחורה החדשה" בתור שמידט, לצד זואי דשנל. תפקיד זה הביא לו מועמדויות למספר פרסים יוקרתיים, ביניהם פרס אמי ופרס גלובוס הזהב.

ב-2014 השתתף במספר סרטים ביניהם הקומדיה "באים ביחד" בכיכובו של פול ראד, בסרט של "ורוניקה מארס" שב לתפקידו בתור ליאו ד'אמטו מהסדרה באותו שם, ובסרט "אודות אלכס" בתור ג'וש לצד אוברי פלזה ומגי גרייס. ב-2015 שיחק בתפקיד אורח ב-3 פרקים בעונה החמישית של הסדרה "אימה אמריקאית".

ב-4 באוגוסט 2016 יצא לאקרנים הקומדיה הרומנטית "שלום, קוראים לי דוריס" שם הוא כיכב לצידן של סאלי פילד וטיין דיילי. ב-2017 השתתף בסרטים "טירת הזכוכית", "אני לא כאן" ו.

בשנת 2018 הופיע בתפקיד רוני בסדרה "הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי". באותה שנה החל לשחק בתפקיד ראשי בקומדיה של CBS, "חדשים בשכונה" לצד הקומיקאי והשחקן סדריק הבדרן. 

בשנת 2019 השתתף בסרט הקומי "מה גברים רוצים" בכיכובה של טראג'י פ. הנסון.

בשנת 2020 שיחק בסרט הדרמה "צעירה מבטיחה" בבימויה של אמרלד פנל ובכיכובה של קארי מאליגן. בהמשך תרם את קולו לסרט האנימציה "כלבים נגד חתולים 3: האיחוד". 

## חיים אישיים
בשנת 2008 נישא גרינפילד למנהלת הליהוק טס סנצ׳ז. להם בת ובן, לילי ואוזי. 

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:אמריקאים שנולדו ב-1980
עומרה

[ממוזער|עולים לרגל מקיפים את הכעבה במכה, בימינו ב[ערב הסעודית]]
**עומרה** (בערבית: **عـُمرة**) היא עלייה לרגל למכה, בימינו בערב הסעודית, שעושים המוסלמים בכל זמן בשנה. בערבית, משמעות המילה "עומרה" היא "לבקר במקום מאוכלס". לעיתים היא נקראת "העלייה הקטנה", בעוד החג', הנעשה במועד קבוע בלוח השנה המוסלמי, הוא העלייה "הגדולה", המחייבת כל מוסלמי שביכולתו לבצע אותה. העומרה איננה בגדר חובה, אך חשובה.

## מנהגי העומרה
העולים לרגל מבצעים סדרה של מנהגים המסמלים את חייו של אברהם (המוכר למוסלמים כהנביא איברהים) ואשתו השנייה, הגר, וכן את האחידות של המוסלמים ברחבי העולם. מעשי האמונה הללו הם:
***טוואף** (طواف), הקפה של הכעבה שבע פעמים נגד כיוון השעון. על גברים לעשות זאת שלוש פעמים בקצב מהיר, ולאחר מכן ארבע פעמים בקצב נינוח יותר.
***סעי** (سعي), בו הולכים נמרצות שבע פעמים הלוך ושוב בין הגבעות א-צפא ואל-מרווה (הרים במכה) בעודם שקועים בתפילות. זהו שחזור של חיפושה הנואש של הגר למים. ישמעאל התינוק בכה ורקע ברגלו בקרקע, והמים הופיעו באורח נס. מקור המים הזה נקרא כיום "באר זמזם".
***חלק** או **תקציר** (הגייה: "תקסיר"); שניהם נוגעים לקיצור השיער. ב"תקציר" חותכים רק חלק קטן מהשיער, ואילו ב"חלק" מגלחים לחלוטין את הראש.

המנהגים הללו משלימים את העומרה, והעולה לרגל יכול לבחור לצאת מאחראם (إحرام, מצב של קידוש לקראת עלייה לרגל). אף על פי שזהו איננו חלק מהטקס, רוב העולים לרגל שותים מים מבאר זמזם. מגזרים שונים באסלאם מבצעים את הטקסים הללו בדרכים שונות מעט.

## קישורים חיצוניים

* 

## הערות שוליים

עומרה
קטגוריה:מכה
קטגוריה:ערב הסעודית: דת
אילר דה שרדונה

**אילר דה שרדונה** (בצרפתית: **Hilaire de Chardonnet**, נולד בשם **Louis-Marie Hilaire Bernigaud de Chardonnet**; 1 במאי 1839 בזנסון, צרפת – 11 במרץ 1924, פריז) היה תעשיין צרפתי וממציא הויסקוזה - המשי המלאכותי.

## חייו
משפחתו של דה שרדונה, הייתה משפחת אצולה. אך לאחר המהפכה הצרפתית, דבר זה היה כמעט חסר משמעות. הוא התקבל לאקול פוליטקניק בשנת 1859, לאחר לימודים בפקולטה למדעים בבזנסון. באקול פוליטקניק הכיר את מי שמאוחר יותר יהפוך לנשיא צרפת מארי פרנסואה סדי קארנו. אך ב-1861 נאלץ לעזוב את בית הספר, לאחר שכתב מכתב בגנותו של נפוליאון השלישי. הוא הצטרף לאנרי, רוזן שמבור, שטען אז לכתר צרפת בתור "אנרי החמישי" במהלך גלותו באוסטריה.

רק ב-1883, עם מותו של אנרי, התייאש דה שרדונה ממאמציו להשבת המלוכה בצרפת, ופרש מפעילות פוליטית כליל.

דה שרדונה היה ממציא ומדען, והקים באחוזתו שליד שאלון-סור-סון מעבדה וחדר חושך, בהם ערך ניסויים שונים.

בסוף שנות השבעים של המאה ה-19, עבד שרדונה יחד עם לואי פסטר על מציאת תרופה למחלה שפגעה בתולעי משי, והרסה את התעשייה הצרפתית. במהלך ניסיונו לנקות דבר מה שנשפך בחדר חושך, גילה דה שרדונה את הפוטנציאל של ניטרוצלולוזה לשמש כתחליף למשי. בהבינו את המשמעות הכלכלית של תגליתו, עזב דה שרדונה את עבודתו והתמקד בפיתוח התגלית.

הוא קרא לחומר "משי שרדונה", והציגו במהלך התערוכה העולמית בפריז בשנת 1889. לרוע מזלו, החומר שהיה דליק מאוד הוחלף במהרה בחומרים יציבים יותר. דה שרדונה איבד את הונו הרב, ונשאר חסר כל.

ב-1919 התקבל לשורות האקדמיה הצרפתית למדעים, בתחום היישום ההמצאות המדעיות בתעשייה.

## קישורים חיצוניים

* 

קטגוריה:מדענים צרפתים
קטגוריה:בוגרי אקול פוליטקניק
קטגוריה:צרפתים שנולדו ב-1839
קטגוריה:צרפתים שנפטרו ב-1924
דב ינון

**דב ינון** (1916 – 15 ביולי 2001) היה פרשן קול ישראל לעניינים ערביים וממייסדי ענף מצרים באמ"ן מחקר.

## חייו
ינון נולד בפיוטרקוב שבפולין ב-1916, בן לפיגה ויעקב ויינריב. הוא עלה לארץ ישראל ב-1936, התגורר בעטרות, והיה נוטר וחבר בהגנה. בשנים 1942–1945 שרת בבריגדה היהודית בצבא הבריטי ונפצע קשה מאוד ברגליו בחזית נהר הסניו. לאחר מכן חזר לישראל ובין השנים 1948 ל-1964 שרת בצה"ל במחלקת המחקר באגף המודיעין כראש מדור (ואחר כך ענף) מצרים. בשנת 1964 החל לשרת בשגרירות ישראל בוושינגטון כמזכיר ראשון והשתתף במשלחת ישראל לאו"ם. לאחר מלחמת ששת הימים השתחרר מצה"ל ובספטמבר 1967 מונה לפרשן קול ישראל לענייני המזרח התיכון. בתפקידו זה הוא ערך בסוף שנת 1967 סדרה על מדינות ערב ונודע בניתוחיו את אישיותו של נשיא מצרים נאצר ולאחריו סאדאת. ב-1981 פרש לגמלאות.

בהשראת דמותו כתב יוסי בנאי את המערכון "דב ערב" ששוחק על ידי הגשש החיוור.

ינון נפטר בשנת 2001, ונקבר בהר המנוחות בירושלים.

## לקריאה נוספת
* 
* דב ינון, **צבא מצרים בתחילת מלחמת העצמאות: הכנות המצרים למלחמה ולחימתם עד ההפוגה הראשונה**. עריכת נוסח - דורון ליבנה; עריכה מדעית - עודד ינון (תל אביב, 2005).
* עודד ינון, **דב ינון - ראשית המחקר במודיעין הישראלי**, חממה ספרותית, 2013.

## קישורים חיצוניים

* 

## הערות שוליים

קטגוריה:אנשי העלייה החמישית
קטגוריה:לוחמי הבריגדה היהודית
קטגוריה:סגני-אלופים בצה"ל
קטגוריה:חיילי אגף המודיעין
קטגוריה:פרשנים לענייני ערבים
קטגוריה:שדרני רדיו ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1916
קטגוריה:ישראלים שנפטרו ב-2001
פסנג'ר

**מייקל דייוויד רוזנברג** (באנגלית: **Michael David Rosenberg**; נולד ב-17 במאי 1984) ידוע בשם הבמה: **פסנג'ר** (**Passenger**) הוא זמר אנגלי ממוצא יהודי, השר בסוגת פולק רוק. מוכר בעיקר בזכות הסינגל שהוציא "Let Her Go", שזכה ל-3.7 מיליארד צפיות ביוטיוב, וממוקם במקום ה-24 ברשימת הסרטונים הנצפים ביותר ביוטיוב.

## ביוגרפיה
רוזנברג נולד בברייטון אנד הוב שבמחוז מזרח סאסקס דרום-מזרח אנגליה, לאב ממוצא אמריקאי-יהודי ולאם אנגלייה. בילדותו למד לנגן על גיטרה קלאסית, ובגיל 14 החל לכתוב שירים.

בשנת 2003 הקים יחד עם מספר חברי ילדות את להקת פסנג'ר, שבה היה הסולן והכותב העיקרי. להקת פסנג'ר התפרקה בשנת 2009, ורוזנברג המשיך בקריירת סולו עם שם הלהקה.

אחד משיריו, "Let Her Go", שיצא ביולי 2012, הגיע למקומות הראשונים במצעדי מוזיקה רבים ברחבי העולם. בישראל הוכתר השיר כשיר השנה של גלגלצ לשנת 2013.

ב-8 בינואר 2021, הוא הוציא את הסינגל "Sword from the Stone".

## דיסקוגרפיה
### אלבומי אולפן
* 2007: *[[Wicked Man's Rest]]*
* 2009: *[[Wide Eyes Blind Love]]*
* 2010: *[[Divers and Submarines]]*
* 2010: *[[Flight of the Crow]]*
* 2012: *[[All the Little Lights]]*
* 2014: *[[Whispers]]*
* 2015: *[[Whispers II]]*
* 2016: *[[Young as the Morning Old as the Sea]]*
* 2017: *[[The Boy Who Cried Wolf]]*
* 2018: *[[Runway (אלבום של פסנג'ר)|Runaway]]*
* 2019: *[[Sometimes It's Something, Sometimes It's Nothing at All]]*
* 2020: *[[Patchwork]]*
* 2021: *Songs for the Drunk and Broken Hearted*
* 2022: *Birds That Flew and Ships That Sailed*

### אלבומי אוסף
* 2017: *[[Sunday Night Sessions]]*

## הופעות
### סיבובי הופעות
* 2012–2013: *All the Little Lights Tour*
* 2014: *Whispers Tour*
* 2015: *Whispers II North American Tour*
* 2015–2016: *Whispers ll Australia Tour*
* 2016–2017: *Young as the Morning Old as the Sea Tour*
* 2018–2019: *Runaway Tour*
* 2020–2021: *World Tour*

## קישורים חיצוניים

* 

* 

## הערות שוליים

קטגוריה:זמרים בריטים
קטגוריה:אמנים בריטים הידועים בשם במה
קטגוריה:אנגלים שנולדו ב-1984
אריאל וינטר

**אריאל וינטר וורקמן** (באנגלית: **Ariel Winter Workman**; נולדה ב-28 בינואר 1998) היא שחקנית ומדבבת אמריקאית. התפרסמה בשל דמותה כאלכס דאנפי בסדרת הטלוויזיה "משפחה מודרנית" ברשת NBC.

## ביוגרפיה
וינטר נולדה בפיירפקס, וירג'יניה שבארצות הברית, בתם של קריסולה (לבית בטיסטאס) ושל גלן וורקמן. משפחתה נוצרית והיא ממוצא יווני מצד אימה, וממוצא גרמני מצד אביה. לה אח-למחצה ואחות-למחצה גדולים מנישואיו הראשונים של אביה, שאנל וורקמן וג'ימי וורקמן, שניהם שחקנים.

וינטר למדה בבית הספר "קמפבל הול" בלוס אנג'לס וסיימה את לימודיה ביוני 2016. באפריל 2016 היא התקבלה לאוניברסיטת קליפורניה בלוס אנג'לס (UCLA) ותכננה להתחיל ללמוד שם ברבעון הסתיו של 2016. עם זאת, ב-12 בספטמבר היא אישרה כי היא דחתה את שנת הלימודים ב-UCLA לסתיו 2017. על החלטתה ללמוד בקולג', היא הסבירה שתמיד התעניינה במשפטים, ושלדעתה תהנה. בשנת 2018, לאחר שנת לימודים אחת, וינטר לקחה הפסקה בלתי מוגבלת מהלימודים כדי להתמקד בקריירת המשחק שלה.

## קריירה
הופעתה הראשונה בטלוויזיה הייתה בפרסומת של חברת "קול ויפ", חברה לייצור קצפת צמחית, כשהייתה בת 6. את תפקידה הראשון בטלוויזיה קיבלה כשהייתה בת 7, אז השתתפה בפרק אחד בסדרה "Listen Up". לאחריה השתתפה בתפקידים קטנים בסדרות אחרות כמו "ER", "בונז" ו"מונק", ושיחקה בתפקיד משני בסדרת הטלוויזיה של טורי ספלינג "עכשיו טורי" ברשת VH1. בנוסף, דיבבה בסדרת האנימציה "פיניאס ופרב" דיבבה את גרטשן.

ב-2009 לוהקה לתפקיד אלכס דאנפי בסדרת הטלוויזיה "משפחה מודרנית", בה שיחקה 11 עונות, עד לתום הסדרה באפריל 2020. במקביל לתפקיד זה היא לוהקה לתפקידים רבים בדיבוב. בין השאר דיבבה את מרינה בסדרת האנימציה של דיסני ג'וניור
"ג'ייק והפיראטים מארץ לעולם לא" וכן את דמותה של קארי קלי/רובין בסרט אנימציה המבוסס על הרומן הגרפי "באטמן: האביר האפל חוזר". כן שיחקה בדרמת הפשע "החיים הלוהטים בקראקטאון" בתפקיד של סוזי, בכיכובה של שאנין סוסאמון.

בשנת 2010 שיחקה בסרט האקשן "קילרים" בכיכובם של קתרין הייגל ואשטון קוצ'ר. בשנת 2011 שיחקה בסרט הקומי "הורה מלווה", ועל תפקידה הייתה וינטר מועמדת בשנת לפרס האמן הצעיר עבור השחקנית הטובה ביותר.

בשנת 2012 שיחקה בדרמה הקומית "רק אלף מילים" לצד אדי מרפי, ובסרט האימה "חתכים". באותה שנה לוהקה כסופיה, התפקיד הראשי בסדרה "הנסיכה סופיה הראשונה". הסדרה הושקה על ידי דיסני בינואר 2013, לאחר סרט פיילוט בשם "הנסיכה סופיה הראשונה: היה הייתה נסיכה". בשנת 2015 שיחקה בסרט הדרמה "אור בטוח" את דמותה של קייט, לצד ג'ונו טמפל. ב-2016 דיבבה את הנסיכה סופיה בסרט "אלנה והסוד של אוולור", שהוא סרט מקורי של ערוץ דיסני.

ב-2017 דיבבה את דמותה של דרדסית לילי בסרט האנימציה "דרדסים: הכפר האבוד".

## חיים אישיים
באוקטובר 2012 הגישה אחותה של וינטר, שאנל וורקמן, בקשה להיות אפוטרופס שלה בשל טענות על התעללות פיזית ורגשית מצד האם. ב-5 במאי 2014 הודיע בית המשפט כי הבקשה התקבלה. במאי 2015 הודיעה וינטר בטוויטר כי היא שוחררה מהאפוטרופסות של אמה באופן סופי.

ביוני 2015, בגיל 17, עברה וינטר ניתוח להקטנת חזה.

וינטר היא חברה בכנסייה היוונית אורתודוקסית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:אמריקאים ממוצא יווני
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
הורטה

**הורטה** (בפורטוגזית: **Horta**) היא עיר באי פאיאל בחלק המערבי של החבל האוטונומי האיים האזוריים שבפורטוגל. אוכלוסייתה מונה 14,994 תושבים על פי המפקד של שנת 2011.

## היסטוריה
ב-1467 הגיע האציל הפלמי ז'וס ון הורטר (Josse van Huerter) לאי פאיאל ונחת במקום שמעתה והלאה יהיה ידוע בשם מפרץ הורטה. הוא בנה כנסייה קטנה שמאוחר יותר תהיה הגרעין ליישוב שיקרא על שמו, **הורטה**. ב-2 בפברואר 1468 הוא קיבל את תפקיד מושל האי. אך האוכלוסייה שיישבה את האי לא הייתה ממוצא פלמי. המתיישבים הראשונים היו חקלאים שהגיעו מפורטוגל עצמה. הורטר פיתח הזדמנויות עסקיות נוספות שמשכו גל שני של מתיישבים פלמים שעסקו במסחר ובמינהל.

בנו ובתו של הורטר המשיכו למשול באי גם לאחר מותו. ב-1498 קיבל היישוב מעמד של עיירה מאת מנואל הראשון, מלך פורטוגל. האי שגשג והוא היה מקור לייצוא של חיטה ושל איסטיס הצבעים (Isatis tinctoria). ב-28 ביוני 1514 הוקמה במקום כנסיית רובע. ב-1567 הונחה אבן הפינה למה שהיה בהמשך למבצר סנטה קרוז ובהמשך נבנו בנייני ציבור נוספים וכנסיות נוספות.

ב-1583 נחתו בדרום-מערב האי חיילים ספרדים. לאחר כמה התנגשויות מחוץ למבצר הוצא להורג מושל פאיאל. ארבע שנים לאחר מכן לכד צי של 13 ספינות אנגליות, שדד את הכנסיות ואת המנזרים של הורטה, חילל אותם והרס אותם. הכוח לקח שלל של כמה תותחים והעלה באש בתים באזור המבצר. ב-1597 כוח בפיקודו של וולטר ראלי בזז ושרף את המבנים הדתיים ואת הכנסיות של הורטה וכן של היישובים הסובבים אותה. האיום התמידי מצדם של פריבטירים ושודדי ים חייבו את בנייתם של מבצרים ונקודות תצפית. ב-1643 מנתה הורטה 2579 תושבים ומספר הבתים בה היה 610. בין השנים 1675-1688 נבנתה מחדש הכנסייה של סנטה קרוז.

במהלך המאות ה-18 וה-19 הייתה הורטה עיירה קטנה שהתרחבה לאורך קו החוף. היה בה מגוון של כנסיות ומנזרים אך פעילות מסחר מועטה וכמעט ולא הייתה בה פעילות תעשייתית. אך הודות למיקומה היא שימשה כנקודת עצירה לקווי הספנות בין אירופה ליבשת אמריקה. העיר שמשה כנמל היצוא לענף ההדרים של האיים האזוריים וליין שיוצר באי פיקו. ב-4 ביולי 1833 קיבלה הרוטה מעמד של עיר והיא הוגדרה כבירת המחוז.

ב-1804 הגיע להורטה יחד עם משפחתו הקונסול של ארצות הברית באיים האזוריים, ג'ון בס דבני (John Bass Dabney). לבנו צ'ארלס וויליאם דבני, שירש אותו בתפקידו, היה תפקיד חשוב בהיסטוריה של הורטה ושל האי פאיאל והתפתחותם הכלכלית. ב-1876 נבנה ביוזמתו נמל מסחרי וב-1893 נסלל קו טלגרף טרנס-אטלנטי. משפחת דבני הייתה גורם מוביל בכלכלת האי במשך 83 שנים, השפיעה על התפתחות הנמל, על יצוא ההדרים והיינות ועל התפתחותו של ציד הלווייתנים.

בין השנים 1893-1969 הורטה הייתה נקודה חשובה במפת התקשורת העולמית. בהמשך נכנסה הורטה גם להיסטוריה של התעופה העולמית. במאי 1919 הייתה הורטה אחת מתחנות הביניים של הטיסה הטרנס-אטלנטית הראשונה שבוצעה על ידי קפטן אלברט ריד מהצי האמריקני. החל משנת 1939 שימשה הורטה כנקודת עצירה לקווי התעופה של המטוסים הימיים של חברת פאן אמריקן. החל משנת 1960 היה נמל הורטה תחנת ביניים ליאכטות ולקווי הנוסעים ששטו באוקיינוס האטלנטי.

## ערים תאומות
* 
* 


קובץ:Açores 2010-07-23 (5153791022).jpg
קובץ:Açores 2010-07-23 (5153791848).jpg
קובץ:Açores 2010-07-22 (5153182547).jpg
קובץ:Porto pim 1.JPG


## קישורים חיצוניים
* 
הורטה באתר האיים האזוריים

## הערות שוליים

קטגוריה:האיים האזוריים
קטגוריה:פורטוגל: ערי נמל
קטגוריה:יישובים שהוקמו במאה ה-15
מישל וירלוז'ה

**מישל וירלוז'ה** (בצרפתית: **Michel Virlogeux**; נולד ב-7 ביולי 1946) הוא מהנדס מבנים צרפתי המתמחה בתכנון גשרים.

## קריירה
וירלוז'ה סיים את לימודיו באקול פוליטקניק (*École Polytechnique*) בפריז ב-1967, וב-1970 סיים את לימודיו בבית הספר היוקרתי להנדסה אזרחית אֵקוֹל נָסְיוֹנַל דֶה פּוֹנְטְס אִי סוֹשֶה (*École Nationale des Ponts et Chaussées*; נקרא כיום אֵקוֹל דֶה פּוֹנְטְס פָּארִי-טֶק - *École des ponts ParisTech*). בין 1970 ל-1973 עבד בתוניסיה בתכנון כבישים ובמקביל רכש דוקטורט בהנדסה מאוניברסיטת פְּיֵיר אִי מַארִי קוּרִי (*Université Pierre et Marie Curie*) שברובע השישי של פריז. בינואר 1974 הצטרף למחלקת הגשרים ב-SETRA, האגף הטכני של רשות הכבישים הצרפתית.

ב-1980 הוא התמנה לראש היחידה לגשרי בטון גדולים ב-SETRA, וב-1987 לראש היחידה לגשרים גדולים, מבטון ומפלדה. במהלך עשרים שנה הוא תכנן יותר ממאה גשרים, כולל פון דה נורמנדי שהחזיק בתואר הגשר מעוגן הכבלים הארוך ביותר בעולם במשך ארבע שנים. ב-1995 הוא עזב את רשות הגשרים הצרפתית והחל קריירה כמהנדס מייעץ עצמאי. הישגיו העיקריים בתפקיד זה: השתתפותו בבניית גשר ואסקו דה גאמה בליסבון וגשר מיו בצרפת. כמה מהגשרים שתכנן עוטרו בפרסים על הצטיינות באדריכלות.

מאז 1977 וירלוז'ה משמש מרצה במשרה חלקית באנליזה של מבנים באקול נסיונל דה פונטס אי סושה.

## קישורים חיצוניים

קטגוריה:בוגרי אקול פוליטקניק
קטגוריה:מהנדסים צרפתים
קטגוריה:מהנדסי בניין
קטגוריה:צרפתים שנולדו ב-1946